钦定古今图书集成/明伦汇编/氏族典/第322卷 > 《廖用贤尚友录》 > 滕处厚
## 钦定古今图书集成/明伦汇编/氏族典/第322卷 > 《廖用贤尚友录》 > 滕处厚

按《万姓统谱》：处厚字景重，清湘人。少颖拔不凡，邃于
《春秋》，名重场屋，户屦常满，议论慷慨，好言天下事。后
调柳州司马、平步尉，再辟潭州甘泉酒库兼帅幕。居
官守正不阿，人称其迂曰：“迂，吾所自取也。终不以此
易彼，予愧予之不迂也。”有谓予迂者，予披襟当之。其
立论每如此。易箦炯炯不乱，谈笑赋诗而终。